SET ปิดลบเหลือ 10 จุด รับข่าวแบงก์สวิส อัดฉีด “เครดิต สวิส” 5 หมื่นล้าน เสริมสภาพคล่อง
SET ปิดลบเหลือ 10 จุด รับข่าวธนาคารกลางสวิตเซอร์แลนด์สูงถึง 5 หมื่นล้านฟรังก์สวิสเข้ามาเสริมสภาพคล่อง สำหรับแนวโน้มการลงทุนในวันพรุ่งนี้ยังผันผวน ให้แนวรับที่ 1,540 จุด แนวต้านที่ 1,560-1,565 จุด
SET ปิดลบเหลือ 10 จุด รับข่าวธนาคารกลางสวิตเซอร์แลนด์สูงถึง 5 หมื่นล้านฟรังก์สวิสเข้ามาเสริมสภาพคล่อง สำหรับแนวโน้มการลงทุนในวันพรุ่งนี้ยังผันผวน ให้แนวรับที่ 1,540 จุด แนวต้านที่ 1,560-1,565 จุด
16 มี.ค. 2566

นายชาญชัย พันทาธนากิจ รองผู้อำนวยการสายงานวิจัย บล.เอเซีย พลัส กล่าวว่า ภาพรวมตลาดหุ้นไทยวันนี้ ผันผวนตามตลาดต่างประเทศที่รับผลกระทบจากปัญหาการเงินของธนาคารเครดิตสวิส แต่หลังจากได้เงินกู้จากธนาคารกลางสวิตเซอร์แลนด์สูงถึง 5 หมื่นล้านฟรังก์สวิสเข้ามาเสริมสภาพคล่อง และทางการยังย้ำคำมั่นว่าจะจัดหาสภาพคล่องเพื่อช่วยเหลือเต็มที่ ทำให้ตลาดมีความเชื่อมั่นมากขึ้น ช่วงบ่ายตลาดจึงลดช่วงลบจากช่วงเช้าที่ร่วงลงไปแรง
อย่างไรก็ดี ตลาดยังโฟกัสการประชุม ธนาคารกลางยุโรป (ECB) ในคืนนี้ ล่าสุดมีความเป็นไปได้ว่าจะปรับขึ้นดอกเบี้ยเพียง 0.25% จากก่อนหน้าคาดว่าจะปรับขึ้นดอกเบี้ย 0.50% รวมทั้งจับตา ECB ให้มุมมองเกี่ยวกับเศรษฐกิจของยุโรป
สำหรับแนวโน้มการลงทุนในวันพรุ่งนี้ยังผันผวน ต้องติดตามว่าจะมีประเด็นเกี่ยวกับเครดิตสวิสออกมากดดันตลาดเพิ่มเติมหรือไม่ หากไม่มีก็อาจะเห็นรีบาวด์ได้ และคงแกว่งตัวตามตลาดต่างประเทศ ให้แนวรับที่ 1,540 จุด แนวต้านที่ 1,560-1,565 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 3,309.41 ล้านบาท ปิดที่ 136.00 บาท ลดลง 8.50 บาท
KBANK มูลค่าการซื้อขาย 3,178.50 ล้านบาท ปิดที่ 129.50 บาท ลดลง 2.00 บาท
SCB มูลค่าการซื้อขาย 2,877.89 ล้านบาท ปิดที่ 100.00 บาท ลดลง 1.00 บาท
BANPU มูลค่าการซื้อขาย 2,179.35 ล้านบาท ปิดที่ 10.20 บาท ลดลง 0.40 บาท
AOT มูลค่าการซื้อขาย 2,118.44 ล้านบาท ปิดที่ 70.50 บาท ลดลง 0.25 บาท